பிப்ரவரி 19, 2020 அன்று, கனடாவின் வான்கூவர் தீவில் உள்ள கதீட்ரல் குரோவில் வான்வழிக் காட்சிகளைப் படமாக்க ஒரு தயாரிப்புப் பிரிவு ஆளில்லாவானூர்திகளைப் பயன்படுத்தியது. பிப்ரவரி 24 அன்று முதன்மைப் படப்பிடிப்பு தொடங்கியது. மறுநாள் படத்தின் தலைப்பு ஜுராசிக் வேர்ல்ட்: டொமினியன் என அறிவிக்கப்பட்டது. பிரிட்டிஷ் கொலம்பியா மாநிலத்தின் மெர்ரிட் நகரில் பிப்ரவரி 25 அன்று படப்பிடிப்பைத் தொடங்க திட்டமிடப்பட்டு மார்ச் துவக்கத்தில் நிறைவுற்றது. மார்ச் பிற்பகுதியில், தயாரிப்பு இங்கிலாந்தின் ஹாவ்லி சிற்றூருக்கு மாற்றப்பட்டது. அங்கும் மின்லி சிற்றூரிலும் நடைபெற்ற படப்பிடிப்பு மூன்று இரவுகள் நீண்டது. இறுதி இரவில் உலங்கு வானுர்தி கொண்டு படம்பிடிக்கப்பட்டது.

முந்தைய படத்தைப்போலவே ஹவாயிலும் இங்கிலாந்தின் பைன்வுட் ஸ்டுடியோசிலும் படப்பிடிப்பு நடைபெறுமென எதிர்பார்க்கப்படுகிறது. மே 2020 தொடங்கி , வல்லெட்டா உட்பட மால்ட்டாவின் பல்வேறு இடங்களில் ஏறத்தாழ 100 நாள்களுக்கு படப்பிடிப்பை நடத்தத் திட்டமிடப்பட்டுள்ளது. 

முதல் ஜுராசிக் வேர்ல்ட் படத்தில் பணியாற்றிய ஜான் சுவார்ட்ஸ்மன் மீண்டும் ஒளிப்பதிவாளராகத் திரும்பியுள்ளார்.

முந்தைய படத்தில் தொன்மாக்களை அமெரிக்கத் தலைநிலத்துக்குக் கொண்டுசென்ற கப்பலின் பெயரான ஆர்கேடியா என்பதே இப் படத்தின் செயல் தலைப்பாகும். அசைவூட்டத் தொன்மாக்களை ஜான் நோலன் உருவாக்குகிறார். படத்தின் அறிவியல் ஆலோசகராக தொல்லுயிர் ஆய்வாளர் ஸ்டீபன் புருசாட் உள்ளார்.

மார்ச் 13, 2020 அன்று, உலகளாவிய கொரோனாவைரஸ் தொற்று காரணமாக படத்தயாரிப்பு நிறுத்திவைக்கப்பட்டது. மீண்டும் தொடங்குவது குறித்த முடிவு சிலபல வாரங்களுக்குள் எடுக்கப்படுமென எதிர்பார்க்கப்பட்டது.

முன்னேற்றம்
தயாரிப்பு
படப்பிடிப்பு
வெளியீடு